Alle porte del sole

Alle porte del sole on italialaisen laulaja Gigliola Cinquettin single vuodelta 1973.Gigliola Cinquetti ‎– Alle Porte Del Sole. Discogs. Viitattu 16.11.2020. Popmusiikkia edustava kappale kertoo rakastuneesta naisesta, joka epäröi sitoutua suhteeseen. Kappaleen lopussa hän antautuu tunteilleen ja alkaa haaveilla yhteisestä kodista ja ”tuhannesta” lapsesta. Sävellyksessä vuorottelevat hitaat ja painostavat sekä nopeat ja iloiset kohdat.

”Alle porte del sole” oli Italiassa listaykkönen yhdeksän viikkoa, mikä teki siitä erään vuoden 1974 suosituimmista kappaleista. Samana vuonna Al Martino levytti kappaleen nimellä ”To the Door of the Sun”. Englanninkielinen versio oli kansainvälinen hitti, jonka myös Cinquetti sittemmin levytti. Suomessa kappale muistetaan Chrisse Johanssonin sanoittamana ja Katri Helenan laulamana iskelmänä ”Vasten auringon siltaa”.

 Alkuperäinen versio 

Italialainen poplaulaja Gigliola Cinquetti nousi kansainväliseen tähteyteen voitettuaan Eurovision laulukilpailut vuonna 1964.Thompson, Dave: Gigliola Cinquetti. AllMusic. Viitattu 16.11.2020.  1960-luvun lopussa ja 1970-luvun alussa hän julkaisi hittisinglen lähes vuosittain.

Myös ”Alle porte del sole” menestyi hyvin; se voitti vuoden 1973 parhaan kappaleen palkinnon Rai 1:n Canzonissima-musiikkiohjelmassa. Cinquetti oli jatkuvan työskentelyn uuvuttama eikä aluksi uskonut mahdollisuuksiinsa vaan ilmoittautui mukaan lähinnä näkyvyyden toivossa. Kilpailun aikana häntä pyydettiin puhelimeen, mutta tämä paljastui tekosyyksi. Todellisuudessa Cinquetti haluttiin syrjemmälle, jotta hänelle voitaisiin kertoa voitosta. Yllätysvoiton takana oli lähinnä Mario Panzerin säveltämä omalaatuinen melodia. Muut kilpailun osallistujat protestoivatkin Cinquettin saaneen kaiken valmiina.

”Alle porte del solen” säveltäjiksi ja sanoittajiksi on merkitty Corrado Conti, Daniele Pace, Lorenzo Pilat ja Mario Panzeri. Heistä Panzeri, Pilat ja Pace olivat tehneet Cinquettille kappaleita jo pitkään.Alle porte del sole. anni '70. Viitattu 18.11.2020.  Orkesterisovituksesta vastasi kapellimestari Franco Monaldi. B-puolena oli ”Mister Chipp” -niminen kappale.Gigliola Cinquetti ‎– Alle Porte Del Sole (Italian-versio vuodelta 1973). Discogs. Viitattu 16.11.2020.

”Alle porte del sole” pysyi Italian singlelistan kärjessä helmi- ja maaliskuun 1974, mikä teki siitä listaykkösviikoilla mitattuna koko vuoden kolmanneksi suosituimman kappaleen.1974. Hit Parade Italia (ks. vuoden 1974 viikot alkaen 02/02 ja päättyen 30/03). Viitattu 18.11.2020.  Italian ohella kappale menestyi ainakin Belgiassa, missä se käväisi Vallonian singlelistan sijalla 49.Gigliola Cinquetti – Alle porte del sole. Austrian Charts. Viitattu 16.11.2020. Single julkaistiin myös useissa muissa maissa, kuten Britanniassa, Ranskassa, Saksassa ja Yhdysvalloissa.

 Listasijoitukset 

ValtioKorkein sijoitusListaviikotLähde1.9 (1. sija)49.1

 To the Door of the Sun 

Yhdysvaltalainen Al Martino levytti ”Alle porte del solen” nimellä ”To the Door of the Sun”. Käännöskappale julkaistiin sekä singlenä (1974)Al Martino ‎– To The Door Of The Sun (7" single). Discogs. Viitattu 16.11.2020. että samannimisen albumin avausraitana (1975).Al Martino ‎– To The Door Of The Sun (LP). Discogs. Viitattu 16.11.2020. Englanninkielisen sanoituksen kirjoitti Norman Newell. Single oli eräs Martinon menestyneimmistä.Whitburn, Joel: Record Research Report. Billboard 22.2.1975. (Google-kirjat, viitattu 18.11.2020.)  Se pysyi Billboardin Hot 100 -listalla 16 viikkoa ja oli parhaimmillaan sijalla 17.Chart History: Al Martino. Billboard. Viitattu 16.11.2020. Myös Australiassa ja Kanadassa kappale saavutti listamenestystä.RPM Top Singles. RPM 29.3.1975. Viitattu 18.11.2020.  Australiassa se oli koko vuoden suosituimpia singlejä.Top 100 Singles of 1975. Top 100 Singles. Viitattu 18.11.2020. 

Myös Cinquetti levytti kappaleen englanninkielisillä sanoituksilla. Sen B-puolena oli alkuperäinen italiankielinen versio.Gigliola Cinquetti ‎– Door Of The Sun (Alle Porte Del Sole). Discogs. Viitattu 18.11.2020.  Tämä versio menestyi hyvin Etelä-Afrikassa, missä se nousi loppuvuodesta 1974 sijalle 6 ja pysyi singlelistalla yhteensä 12 viikkoa.SA Charts 1969 – 1989. South Africa’s Rock Lists Website. Viitattu 16.11.2020. Säestys on Cinquettin italian- ja englanninkielisissä versioissa sama, ja vain lauluraita on vaihdettu.Gigliola Cinquetti – To The Door of the Sun. YouTube. Viitattu 16.11.2020.

 Listasijoitukset (Al Martino) 

ValtioKorkein sijoitusPäivämääräLähde13.1975-04-1444.1975-03-2917.1975-03-15

 Listasijoitukset (Gigliola Cinquetti) 

ValtioKorkein sijoitusPäivämääräLähde23 px Etelä-Afrikka6.1974-12-06

 Vasten auringon siltaa 

Vuonna 1974 ”Alle porte del solen” levytti myös Katri Helena ”Vasten auringon siltaa” -nimisenä suomennoksena, jonka Scandia julkaisi singlenä. Suomenkieliset sanat kirjoitti Chrisse Johansson. B-puolena oli ”Ilman sua en kestä päivääkään” eli The Carpentersin ”I Won’t Last a Day Without You”.Katri Helena ‎– Vasten Auringon Siltaa. Discogs. Viitattu 16.11.2020. Kappale on Katri Helenan tunnetuimpia.Muistojen bulevardi: Muistathan, Barbara. (”Yksi Katri Helenan lukuisista hittikappaleista on ollut Vasten auringon siltaa, jonka levytti alun perin italialainen Gigliola Cinquetti.”) Yle Areena 13.8.2015. Viitattu 18.11.2020.

Suurin osa suomenkielisistä menestyskappaleista oli 1970-luvun alussa käännösiskelmiä. Niitä varten suomalaiset levy-yhtiöt seurasivat tarkoin, mitkä kappaleet menestyivät kansainvälisillä soittolistoilla. Johanssonilla oli vapaa-ajallaan tapana kuunnella ulkomaisia levyjä ja erityisesti italialaista musiikkia. Hän toi ”Alle porte del solen” Suomeen tuliaisena Italian-lomamatkaltaan ja valitsi esittäjäksi Katri Helenan heidän aiemman yhteistyönsä sekä laulajan ”valoisan persoonan” vuoksi. Suomenkieliset sanat jalkapalloa harrastanut Johansson kirjoitti aamuyöllä palattuaan HJK:n järjestämistä juhlista.Vehkaoja, Mikael: Finnhits: Suomi-iskelmä ei ollut edes suomalaista – eikä iskelmää. Suomen Kuvalehti 13.9.2015. Viitattu 18.11.2020.

Erin levytti Vain elämää -ohjelman tiimoilta Katri Helenan kappaleesta oman versionsa vuonna 2012.Erinin versio Vasten auringon siltaa -kappaleesta on herkkää kuunneltavaa. Ilta-Sanomat 16.11.2012. Viitattu 16.11.2020. Se oli parhaimmillaan singlelistan sijalla 15 ja latauslistan sijalla 9.Erin: Vasten Auringon Siltaa. Suomen virallinen lista – Artistit. Viitattu 16.11.2020.

 Lähteet 

 Aiheesta muualla 
 Italia – kieli ja kulttuuri. Alkuperäiset sanoitukset ja suora käännös suomeksi.

Luokka:78.84 Pop, rock
Luokka:Italialaiset musiikkikappaleet
Luokka:Vuoden 1973 kappaleet